ꠔꠤꠞꠣꠘꠣ

ꠔꠤꠞꠣꠘꠣ (/tɪˈrɑːnə/ tih-RAH-nə, ꠀꠟꠛꠦꠘꠤꠀꠘ ꠃꠌ꠆ꠌꠣꠞꠘ: [tiˈɾana]; ꠊꠦꠉ ꠀꠟꠛꠦꠘꠤꠀꠘ: Tirona) ꠅꠁꠟꠧ ꠉꠤꠀ ꠀꠟꠛꠦꠘꠤꠀꠞ ꠞꠣꠎꠗꠣꠘꠤ ꠀꠞ ꠡꠛꠍꠦ ꠛꠠ ꠡꠢꠞ ⁕ ꠁꠇꠣꠘ ꠖꠦꠡꠞ ꠝꠦꠃꠀꠔ ꠚꠞꠍꠦ, ꠎꠦꠈꠣꠘ ꠐꠤꠟꠟꠣꠐꠣꠟꠟꠣꠄ ꠢꠈꠟꠛꠣꠄ ꠚꠦꠍꠣꠁꠟ, ꠚꠥꠛꠛꠣꠄ ꠃꠍꠣꠎꠣꠉꠣ ꠖꠣꠎ꠆ꠔꠤ ꠀꠞ ꠃꠔꠞꠞ-ꠚꠍꠤꠝꠛꠣꠄ ꠄꠈꠎꠞꠣ ꠈꠣꠠꠣꠁ ꠄꠟꠣꠇꠣ ꠞꠁꠍꠦ, ꠎꠣꠞ ꠄꠈꠐꠥ ꠈꠣꠘꠖꠣꠔ ꠀꠒ꠆ꠞꠤꠀꠐꠤꠇ ꠖꠞꠤꠀ ꠚꠞꠍꠦ ⁕ ꠁꠇꠣꠘ ꠁꠃꠞꠥꠙꠞ ꠡꠛꠍꠦ ꠊꠤꠟꠟꠣ ꠀꠞ ꠞꠁꠖꠣꠟꠣ ꠡꠢꠞꠣꠁꠘ꠆ꠔꠞ ꠔꠘꠦ ꠄꠈꠣꠘ, ꠎꠦꠎꠣꠉꠣꠔ ꠛꠞꠧꠍꠧ  ꠊꠘ꠆ꠐꠣ ꠡꠥꠞꠥꠎ ꠞꠄ ⁕
 ꠁꠔꠤꠀꠡ 
 ꠚꠁꠟ ꠅꠛꠍꠕꠣ 

ꠔꠤꠞꠣꠘꠣ ꠅꠘ꠆ꠌꠟꠈꠣꠘꠧ ꠙ꠆ꠞꠣꠉꠂꠔꠤꠀꠡꠤꠇ ꠈꠣꠟ ꠔꠘꠦ ꠝꠣꠘꠡꠦ ꠊꠞꠉꠣꠁꠐ ꠈꠞꠤꠀ ꠀꠁꠞꠧ ꠈꠞꠤ ꠙꠦꠟꠤꠅꠟꠤꠕꠤꠇ ꠎꠥꠉꠞ ꠙꠦꠟꠥꠝꠛꠣꠍꠞ ꠉꠥꠢꠣꠔ ꠚꠣꠃꠀ ꠍꠤꠘ ꠔꠘꠦ ꠡꠛ ꠚꠄꠟꠣ ꠎꠣꠘꠣ ꠎꠣꠄ ⁕ ꠁꠟꠤꠞꠤꠀꠘꠈꠟ ꠀꠍꠤꠟ ꠁ ꠅꠘ꠆ꠌꠟꠞ ꠚꠁꠟ ꠛꠣꠡꠤꠘ꠆ꠖꠣ ꠀꠞ ꠁꠇꠣꠘ ꠡꠝ꠆ꠜꠛꠔ ꠐꠣꠃꠟꠣꠘꠔꠤꠞ ꠁꠟꠤꠞꠤꠀꠘ ꠞꠣꠁꠎ꠆ꠎꠞ ꠝꠥꠟ ꠐꠥꠝꠣ ꠀꠍꠤꠟ, ꠎꠦꠈꠐꠣ ꠀꠉꠞꠣꠝꠟꠤ ꠄꠙꠤꠒꠣꠝꠣꠘꠍꠞ ꠈꠞꠉꠣꠟꠣꠞ ꠝꠦꠃꠀ ꠅꠁꠀ ꠀꠍꠤꠟ ⁕ ꠁꠟꠤꠞꠤꠀꠘ ꠎꠋꠉꠞ ꠝꠣꠏꠦ ꠎꠤꠔꠛꠣꠞ ꠛꠣꠖꠦ ꠞꠥꠝꠣꠘꠈꠟ ꠎꠦꠔꠥꠇ ꠁꠟꠤꠞꠤꠀꠔ ꠢꠣꠝꠣꠄ, ꠢꠦꠔꠥꠇ ꠔꠣꠞꠣ ꠞꠥꠝ ꠡꠢꠞꠞ ꠞꠣꠎꠘꠂꠔꠤꠇ ꠈꠛꠎꠣꠈꠞꠣꠞ ꠀꠃꠔꠣꠄ ꠁ ꠅꠘ꠆ꠌꠟ ꠎꠘꠛꠢꠥꠟ ꠈꠞꠍꠤꠟ ꠀꠞ ꠔꠣꠞꠣꠞ ꠡꠣꠝꠞꠣꠁꠎ꠆ꠎꠞ ꠟꠉꠦ ꠟꠉꠉꠤ ꠝꠣꠘꠣꠁꠟꠣꠄ ⁕

ꠟꠇ